Greek Legal Document

Category: 155

Content:
72. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛ/ΤΟΣ, ΧΩΡΟΤΑΞΙΑΣ ΚΑΙ  ΔΗΜ. ΕΡΓΩΝ ΚΑΙ  ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ Αριθ. 8356 της 4 Μαρτ./6 Απρ. 1987 (ΦΕΚ Β΄ 187) Μείωση εκπομπών καύσης μέσω μέτρων εξοικονόμησης καυσίμου σε Βαφεία – Φινιριστήρια Υφανσίμων της ευρύτερης περιοχής της Αθήνας. Έχοντας υπόψη: 1.Τις διατάξεις του άρθρ. 11, παρ. 2, εδάφ. β και παρ. 3 του Νόμ. 1515/1985: «Ρυθμιστικό σχέδιο και πρόγραμμα προστασίας περιβάλλοντος της ευρύτερης περιοχής της Αθήνας» (ΦΕΚ 18/Α/1985). 2.Την ανάγκη μείωσης των εκπομπών των ατμοσφαιρικών ρύπων στην ευρύτερη περιοχή Αθήνας, όπως αυτή οριοθετείται από τη διάταξη του άρθρ. 1 του Νόμ. 1515/1985. 3.Τη δυνατότητα μείωσης των εκπομπών καύσης από τα βαφεία – φινιριστήρια υφανσίμων, μέσω παράλληλης μείωσης της κατανάλωσης καυσίμου, η οποία μπορεί να προκύψει από την εφαρμογή μέτρων εξοικονόμησης ενέργειας. 4.Την αριθ.V.3Φ/19/3861/19.2.87 κοινή απόφαση του Πρωθυπουργού και του Υπουργού Βιομηχανίας Ενέργειας και Τεχνολογίας, αποφασίζουμε: Άρθρ.1.-Για τους σκοπούς της απόφασης αυτής, βαφείο – φινιριστήριο υφανσίμων θεωρείται κάθε βιομηχανία ή βιοτεχνία που διατηρεί σε λειτουργία εγκαταστάσεις υγρών ή στεγνών επεξεργασιών υφανσίμων πρώτων ή ενδιάμεσων υλών ή ετοίμων προϊόντων κλωστοϋφαντουργίας και έχει ετήσια κατανάλωση υγρών καυσίμων μεγαλύτερη των 300 τόνων. Άρθρ.2.-Στα βαφεία – φινιριστήρια υφανσίμων όπως αυτά ορίζονται στο άρθρ. 1, καθιερώνονται τα εξής: 1.Απαγορεύεται η απόρριψη υγρών αποβλήτων με θερμοκρασία μεγαλύτερη των 40°C. Η θερμοκρασία αυτή μετρείται αμέσως μετά την έξοδο των αποβλήτων από τα μηχανήματα υγρών επεξεργασιών από τα οποία προέρχονται. Σελ. 490,456 Τεύχος Θ112-Σελ. 124 Εφ’ όσον τα προκύπτοντα υγρά απόβλητα έχουν θερμοκρασία μεγαλύτερη από το οριζόμενο πιο πάνω όριο, η θερμοκρασία αυτή πρέπει να προσαρμόζεται στο όριο των 40°C μέσω παράλληλης ανάκτησης της υπερβάλλουσας θερμότητας των αποβλήτων. Προς τούτο επιβάλλεται η εγκατάσταση και λειτουργία κατάλληλων εναλλακτών θερμότητας, ώστε να επιτυγχάνεται η τεχνικοοικονομικά άριστη και πρακτικά εφικτή ανάκτηση της θερμότητας των αποβλήτων, με σκοπό την αξιοποίηση της θερμότητας αυτής για προθέρμανση του νερού που χρησιμοποιείται για τροφοδοσία των θερμών λουτρών των υγρών επεξεργασιών. 2.Απαγορεύεται η απόρριψη του αέρα των στεγνωτηρίων και εγκαταστάσεων θερμικής σταθεροποίησης υφασμάτων (ράμες) με θερμοκρασία μεγαλύτερη των 70°C, όπου τούτο είναι πρακτικά εφικτό. Η θερμοκρασία αυτή αναφέρεται στο σημείο εξόδου του αέρα από το στεγνωτήριο ή τη ράμα από την οποία προέρχεται. Εφ’ όσον ο αποβαλλόμενος από τα στεγνωτήρια ή τις ράμες αέρας έχει θερμοκρασία μεγαλύτερη από το πιο πάνω όριο, η θερμοκρασία αυτή πρέπει ομοίως να προσαρμόζεται στο όριο των 70°C μέσω παράλληλης ανάκτησης της υπερβάλλουσας θερμότητας του αποβαλλόμενου αέρα. Προς τούτο επιβάλλεται η εγκατάσταση και λειτουργία κατάλληλων εναλλακτών θερμότητας τύπου αέρα – αέρα, ώστε να επιτυγχάνεται η τεχνικοοικονομικά άριστη και πρακτικά εφικτή ανάκτηση θερμότητας του αποβαλλόμενου αέρα από τα στεγνωτήρια, ή τις ράμες με σκοπό την αξιοποίηση της θερμότητας αυτής για προθέρμανση του αέρα τροφοδότησης των στεγνωτηρίων ή ραμών. 3.Η θερμοκρασία των μη μονωμένων θερμών επιφανειών δεν επιτρέπεται να υπερβαίνει τους 45°C. Σε κάθε περίπτωση που σημειώνεται υπέρβαση των 45°C αυτού, επιβάλλεται η τοποθέτηση κατάλληλης μόνωσης ώστε η μετά τη μόνωση θερμοκρασία να μην υπερβαίνει τους 45°C. - 114 23.Ε.α.72 Σχέδιο Πόλεως Αθηνών Πειραιώς 4.Στις περιπτώσεις επεξεργασιών, όπου η πρόσδοση της απαιτουμένης θερμότητας δεν γίνεται με χρήση γυμνού ατμού αλλά με δίκτυο που περιλαμβάνει επιστροφές ατμού, επιβάλλεται η πλήρης συλλογή των συμπυκνωμάτων ατμού και του ατμού εκτόνωσης σε κατάλληλο δοχείο συλλογής και η επαναχρησιμοποίησή τους ως νερού τροφοδοσίας του συστήματος ατμοπαραγωγής. 5.Όσον αφορά τη λειτουργία του συστήματος καύσης και ατμοπαραγωγής και τα επιτρεπόμενα όρια ποιότητας των καυσαερίων ισχύουν τα οριζόμενα στην Υπουργική Απόφαση 41685/1985 (ΦΕΚ 693/Β/19.11.1985). 6.Η εφαρμογή των κατά τις παρ. 1, 2, 3 και 4 μέτρων εξοικονόμησης ενέργειας γίνεται βάσει σχετικής τεχνικοοικονομικής μελέτης υπογραμμένης από επιστήμονα ειδικότητας Μηχανολόγου – Μηχανικού ή Ηλεκτρολόγου – Μηχανικού ή Μηχανολόγου – Ηλεκτρολόγου Μηχανικού ή Ναυπηγού Μηχανικού ή Χημικού Μηχανικού ή Μηχανικού Μεταλλείων ή Μεταλλουργού Μηχανικού ή Χημικού, διπλωματούχων ή πτυχιούχων Ανώτατης Σχολής ή πτυχιούχο άλλης σχολής τριτοβάθμιας εκπαίδευσης με κατάλληλη ειδίκευση ή εμπειρία. Η μελέτη αυτή υποβάλλεται, από το συγκεκριμένο κάθε φορά βαφείο-φινιριστήριο, στη Δ/νση Προστ. Περιβάλλοντος του Υπουργείου Περιβάλλοντος, Χωροταξίας και Δημοσίων Έργων και εφ’ όσον εγκριθεί απ’ αυτήν, σύμφωνα να με όσα ορίζονται στο άρθρ. 3. Η παραπάνω τεχνικοοικονομική μελέτη υποβάλλεται σε 3 αντίγραφα και περιλαμβάνει: α)Θερμικό ισοζύγιο για κάθε βασικό προϊόν και για κάθε φάση επεξεργασίας του προϊόντος αυτού (όπως πρόπλυση – λεύκανση – βαφή, φινίρισμα – στέγνωμα – άτμιση κλπ.). Με βάση το θερμικό ισοζύγιο πρέπει να υπολογίζεται το θερμικό περιεχόμενο των υγρών αποβλήτων, του αέρα ξήρανσης και των συμπυκνωμάτων ατμού, καθώς και οι διάφορες θερμικές απώλειες. Επίσης με βάση το ισοζύγιο αυτό πρέπει να διαμορφώνεται ενεργειακό κοστολόγιο ανά φάση επεξεργασίας και συνολικά. β)Τεκμηριωμένες προτάσεις για συγκεκριμένες λύσεις με τις οποίες επιτυγχάνονται τα μέτρα εξοικονόμησης ενέργειας που αναφέρονται στις παρ. 1, 2, 3 και 4 του άρθρου αυτού, καθώς και άλλων ενδεχομένως σχετικών μέτρων που επιθυμεί να εφαρμόσει το βαφείο – φινιριστήριο που αφορά η μελέτη ή τεκμηρίωση των λόγων για τους οποίους δεν είναι ενδεχομένως πρακτικά εφικτή η εφαρμογή των πιο πάνω μέτρων. Οι πιο πάνω προτάσεις πρέπει να συνοδεύονται από εκτίμηση του κόστους επένδυσης, της αναμενόμενης μείωσης στην κατανάλωση καυσίμου και των αναμενόμενων οικονομικών οφελών, που προκύπτουν από την εφαρμογή κάθε μέτρου χωριστά και από το σύνολο των μέτρων. γ)Σχέδια εις διπλούν όπου να αποτυπώνονται λεπτομερώς και με διαφορετικό χρωματισμό τα δίκτυα ατμού, συμπυκνωμάτων, νερού τροφοδοσίας υγρών αποβλήτων καθώς και οι ροές του αέρα προς και από τα στεγνωτήρια. Τα σχέδια αυτά πρέπει να είναι διαθέσιμα σε κάθε σχετικό έλεγχο. 7.Επιβάλλεται η διακριτική σήμανση των δικτύων ατμού, συμπυκνωμάτων, νερού τροφοδοσίας και υγρών αποβλήτων με βάση τα σχέδια που αναφέρονται στην παρ. 6, εδάφ. γ, του άρθρου αυτού, ώστε να είναι ευχερής η παρακολούθησή τους κατά τη διενέργεια σχετικού ελέγχου. Άρθρ.3.-Για τον έλεγχο της πληρότητας και ορθότητας της μελέτης της παρ. 6 του άρθρ. 2, συνιστάται για το σκοπό αυτό τριμελής γνωμοδοτική επιτροπή, η οποία απαρτίζεται από υπαλλήλους του Υπουργείου Περιβάλλοντος, Χωροταξίας και Δημοσίων Έργων και του Υπουργείου Βιομηχανίας, Ενέργειας και Τεχνολογίας, ειδικότητας Μηχανολόγου Μηχανικού ή Μηχανολόγου – Ηλεκτρολόγου Μηχανικού ή Χημικού Μηχανικού ή Χημικού διπλωματούχων ή πτυχιούχων ανωτάτων σχολών. Η Επιτροπή αυτή μετά τον έλεγχο της μελέτης εισηγείται με αιτιολογημένη έκθεσή της προς τη Δ/νση Προστασίας Περιβάλλοντος του Υπουργείου Περιβάλλοντος, Χωροταξίας και Δημοσίων Έργων την έγκριση ή μη της μελέτης αυτής. Άρθρ.4.-Η κατά το άρθρ. 3 επιτροπή μπορεί να διενεργεί επιτόπιους ελέγχους στις εγκαταστάσεις των βαφείων – φινιριστηρίων του άρθρ. 1 για να διαπιστώσει αν τα εφαρμοζόμενα σ’ αυτά μέτρα εξοικονόμησης καυσίμου είναι σύμφωνα με τα προβλεπόμενα στην κατά την παρ. 6 του άρθρ. 2 μελέτη. Άρθρ.5.-Στους παραβάτες των όρων που καθορίζονται με την απόφαση αυτή, επιβάλλεται διοικητική χρηματική ποινή σύμφωνα με τις διατάξεις του άρθρ. 13, παρ. 1 και 2, του Νόμ. 1515/1985. Άρθρ.6.-Κάθε διάταξη που έρχεται σε αντίθεση με τα οριζόμενα στην παρούσα απόφαση ή ανάγεται σε θέματα που ρυθμίζονται από την απόφαση αυτή καταργείται. Η ισχύς της απόφασης αυτής αρχίζει 6 μήνες μετά τη δημοσίευσή της στην Εφημερίδα της Κυβερνήσεως και ισχύει μόνο για την ευρύτερη περιοχή της Αθήνας. (Αντί για τη σελ. 490,457) Σελ. 490,457(α) Τεύχος Ι-73 Σελ. 71 - 115 Σχέδιο Πόλεως Αθηνών Πειραιώς 23.Ε.α.72